
Vispārīgā informācija
Iepirkuma procedūra ir atklāts konkurss (turpmāk – Konkurss), kuru veic saskaņā ar Publisko iepirkumu likumu (turpmāk – PIL), uz tā pamata izdotajiem normatīvajiem aktiem un šo nolikumu (turpmāk – Nolikums) Neatliekamās medicīniskās palīdzības dienesta (turpmāk – Dienests/ Pasūtītājs) vajadzībām.

1. Iepirkuma identifikācijas numurs
NMPD 2026/20

2. Pasūtītājs
2.1. Pasūtītāja rekvizīti:
Neatliekamās medicīniskās palīdzības dienests
	Reģistrācijas Nr.90009029104
	Juridiskā adrese: Laktas iela 8, Rīga, LV-1013
	Tālrunis: +371 67337000
2.2. [bookmark: _Ref276559750]Iepirkumu organizē iepirkuma komisija (turpmāk – Komisija), kas izveidota ar Dienesta direktora 2026.gada 28.aprīļa rīkojumu Nr.4-1.1/NMPD/2026/20.
2.3. Pasūtītāja kontaktpersona, kura ir tiesīga Konkursa gaitā:
2.3.1. sniegt organizatorisku informāciju par iepirkumu:
Juridiskā departamenta Iepirkumu nodaļas galvenā juriste
Jeļena Poplavska-Novikova, tālruņa numurs: +371 67337029, 
e-pasta adrese: jelena.poplavska@nmpd.gov.lv 
2.3.2. sniegt tehniska rakstura informāciju saistībā ar tehniskajā specifikācijā izvirzītajām prasībām:
Valsts materiālo rezervju nodaļas vadītāja 
Elita Beināre, tālruņa numurs: +371 28335171,
e-pasta adrese: elita.beinare@nmpd.gov.lv 

3. Vispārīgā informācija
3.1. Vispārīgo prasību dokuments ir daļa no iepirkuma procedūras nolikuma un satur vispārīgas prasības, kas attiecas uz to iepirkuma procedūru, kuras profilā vispārīgo prasību dokuments pievienots.
Specifiskā Nolikuma informācijas daļa (informācija par pasūtītāju, detalizēta informācija par iepirkuma priekšmetu, piegādātāju kvalifikācijas prasības, tehniskās specifikācijas un finanšu piedāvājuma prasības, līguma projekts, veidlapas u.c. informācija) kā daļa no Nolikuma ir pieejama attiecīgās iepirkuma procedūras profila datos.
3.2. Piegādātāji
Lai piegādātājs iesniegtu piedāvājumu Elektronisko iepirkumu sistēmas e-pasūtījumu apakšsistēmā rīkotā iepirkuma procedūrā, tas reģistrējas Elektronisko iepirkumu sistēmā (reģistrācijas informāciju sk. šeit: http://paligs.eis.gov.lv/piegadatajiem/) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīgs sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.
3.3. Iepirkuma procedūras dokumentācijas saņemšana
3.3.1. Visa aktuālā informācija par iepirkuma procedūru, t.sk. Nolikums, Nolikuma grozījumi un atbildes uz ieinteresēto piegādātāju jautājumiem pieejama e-konkursu apakšsistēmā vietnē: https://www.eis.gov.lv 
3.3.2. Papildus Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs, skaidrojumu sk. vietnē: 
http://paligs.eis.gov.lv/piegadatajiem/N_2_5.html.
3.4. Piedāvājumu šifrēšana. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu.

3.5. Piedāvājumu noformēšana
3.5.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
3.5.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
3.5.1.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem un tajā ietverto informāciju).
3.5.2. Sagatavojot piedāvājumu, pretendents ievēro, ka:
3.5.2.1. Veidlapas, tehniskais un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā.
3.5.2.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, veidlapas, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). 
3.5.3. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti un citi dokumenti, kurus negatavo pats pretendents) var tikt iesniegti citā valodā ar pievienotu pretendenta apliecinātu tulkojumu latviešu valodā. 
3.5.4. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
3.5.5. Iesniedzot piedāvājumu, pretendents pilnībā atzīst visus Nolikumā (t.sk. Nolikuma pielikumos un formās, kuras ir ievietotas e-konkursu apakšsistēmā šā iepirkuma profila sadaļās) ietvertos nosacījumus.
3.5.6. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā apakšpunktā minētajiem riskiem, tas netiks izskatīts.
3.5.7. Drīkst iesniegt tikai vienu piedāvājuma variantu.
3.5.8. Piedāvājumu iesniegšanas un atvēršanas datums, laiks un vieta: saskaņā ar EIS un IUB PVS norādīto informāciju.
Saite: https://www.eis.gov.lv/EKEIS/Supplier/Procurement/177591.

3.6. Cita informācija
Pasūtītājs un ieinteresētie piegādātāji vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Pasūtītājs informācijas apmaiņai ar piegādātāju/pretendentu izmanto elektronisko iepirkumu sistēmu un/vai sistēmā norādīto e-pasta adresi, kuru piegādātājs ir norādījis oficiālajai saziņai.

4. Iepirkuma priekšmets
4.1. Iepirkuma priekšmets ir tiesības piegādāt Alfa/Beta/Gamma virsmas nosmērētības mēriekārtu (turpmāk – Piegāde) saskaņā ar Nolikuma pielikumā “Tehniskā specifikācija” norādītajām prasībām.
4.2. [bookmark: _Ref474240170][bookmark: _Ref476829581]Paredzētā kopējā līgumcena bez pievienotās vērtības nodokļa (turpmāk – PVN) ir līdz 223 140,50 bez PVN.
4.3. [bookmark: _Hlk179797560]Iepirkuma priekšmets nav sadalīts daļās.
4.4. Pretendents nevar iesniegt piedāvājuma variantus.
4.5. Iepirkuma rezultātā tiks slēgts iepirkuma līgums.
4.6. CPV kods: 38341300-0 (Elektrisko lielumu mērīšanas instrumenti).
4.7. Plānotais Preču iegādes daudzums - 36 gab. Pasūtītājam ir tiesības neiegādāties visu uzrādīto preču daudzumu.
4.8. Pretendentam jānodrošina ierīces ražotāja noteiktās pārbaudes uzstādot iekārtu un elektrodrošības, funkciju atbilstības testu atbilstoši ražotāja noteiktajām prasībām un jānodod pārbaužu apliecinoši dokumenti kopā ar pieņemšanas nodošanas aktu.
4.9. Pasūtītājs negarantē plānotās līgumcenas sasniegšanu, kā arī Pasūtītājam ir tiesības, gadījumā, ja Pasūtītājam zūd nepieciešamība iegādāties Preci nepārvaramas varas, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo Pasūtītāja tiesības un spējas uzņemties attiecīgās līgumsaistības. 

5. Līguma darbības laiks un izpildes vieta
5.1. Līguma darbības termiņš ir 12 mēneši no līguma noslēgšanas dienas vai līdz brīdim, kad Pasūtītāja maksājumi par Precēm sasniedz Nolikuma 4.2.apakšpunktā norādīto paredzēto kopējo līgumcenu.
5.2. Pretendentam Prece jāpiegādā ne vēlāk kā 3 (trīs) mēnešu laikā no veiktā pasūtījuma dienas.
5.3. Līguma izpildes vieta: Pagasta iela 2, Ogre, Ogres novads.

6. Pretendentu atlases prasības
6.1. Vispārējie nosacījumi Pretendenta dalībai iepirkuma procedūrā ir pieejami e konkursu apakšsistēmā šā iepirkuma sadaļā un tie ir:
6.1.1. [bookmark: _Hlk142647740]Attiecībā uz Pretendentu nav iestājies kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem izslēgšanas gadījumiem, tajā skaitā nepastāv tādi apstākļi, kuri pretendentam liegtu piedalīties iepirkuma procedūrā saskaņā ar PIL prasībām.
6.1.2. Nolikuma 6.1.1.apakšpunktā noteiktie izslēgšanas gadījumi attiecināmi arī uz PIL 42.panta trešajā daļā noteiktajām personām (uz personālsabiedrības biedru, ja Pretendents ir personālsabiedrība; uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām; uz Pretendenta norādīto apakšuzņēmēju, kura Piegādes vērtība ir vismaz 10 000 euro; u.c. atbilstoši PIL 42.panta trešās daļas 3., 4., 5.punktam).
6.1.3. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar attiecīgās valsts normatīvajiem aktiem.
6.2. Pretendentam jānodrošina ierīces ražotāja noteiktās pārbaudes uzstādot iekārtu un elektrodrošības, funkciju atbilstības testu atbilstoši ražotāja noteiktajām prasībām un jānodod pārbaužu apliecinoši dokumenti kopā ar pieņemšanas nodošanas aktu.

7. [bookmark: _Ref232952539]Iesniedzamie dokumenti (formas ir pieejamas e-konkursu apakšsistēmā šā iepirkuma sadaļā un tie ir):
7.1. Pretendenta pieteikums dalībai iepirkuma procedūrā saskaņā ar e-konkursu apakšsistēmā šīs iepirkuma procedūras sadaļā publicēto formu (Nolikuma 2.pielikums). Pieteikumu (atsevišķi vai kopā ar piedāvājumu) paraksta pretendentu pārstāvēt tiesīgā persona.
7.2. Ja pieteikumu vai piedāvājumu paraksta pilnvarota persona, tad e-konkursa apakšsistēmā pievieno pārstāvniecību apliecinošu pilnvaru (oriģinālu vai kopiju).
7.3. Ja pretendents ir reģistrēts ārvalstīs, uzņēmējdarbību/ komercdarbību reģistrējošas iestādes ārvalstīs izdotas reģistrācijas apliecības kopija, ja šāda reģistrācija ir nepieciešama saskaņā ar normatīvajiem aktiem, kas apliecina, ka pretendents vai piegādātāju apvienības dalībnieki vai persona, uz kuras spējām tā balstās, ir reģistrēti likumā noteiktajos gadījumos un likumā noteiktajā kārtībā. Pretendents ir tiesīgs kopā ar piedāvājumu iesniegt attiecīgo ārvalstu kompetento institūciju oficiālas izziņas, kas apliecina, ka uz iepriekš minētām ārvalstu juridiskām un fiziskām personām neattiecas PIL 42.panta otrās daļas 1., 2., 3., 4. un 11.punktā minētie izslēgšanas nosacījumi.
Aicinām pretendentus ievērot, ka atbilstoši PIL 41. panta trešajai daļai, ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms piedāvājuma iesniegšanas dienas (ja izziņas vai dokumenta izdevējs nav norādījis īsāku tā derīguma termiņu).
Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv.
7.4. Apliecinājums par neatkarīgi izstrādātu piedāvājumu saskaņā ar e-konkursu apakšsistēmā šīs iepirkuma procedūras sadaļā publicēto formu (Nolikuma 3.pielikums). Apliecinājumu (atsevišķi vai kopā ar piedāvājumu) paraksta pretendentu pārstāvēt tiesīgā persona.
7.5. Ja piedāvājumu iesniedz personu apvienība vai personālsabiedrība, parakstīts dokuments (apliecinājums vai vienošanās), kas apliecina personu apvienības vai personālsabiedrības pilnvarojumu pretendentam iesniegt piedāvājumu, un apliecina katra dalībnieka uzņemtās saistības attiecībā uz dalību līguma izpildē, gadījumā, ja Pasūtītājs izvēlēsies šo piedāvājumu iepirkuma līguma slēgšanai. 
7.6. Ja piedāvājumu iesniedz pretendents, kurš balstās uz kādas personas spējām, parakstīts dokuments (apliecinājums vai vienošanās), kas apliecina personas pilnvarojumu pretendentam iesniegt piedāvājumu, spējas vai resursus uz kā balstās pretendents, lai apliecinātu savu atbilstību Nolikumā izvirzītajām prasībām, un apliecina uzņemtās saistības attiecībā uz dalību līguma izpildē, gadījumā, ja pasūtītājs izvēlēsies šo piedāvājumu iepirkuma līguma slēgšanai.
7.7. Ja pretendents piesaista apakšuzņēmējus, pretendentam, saskaņā ar e-konkursu apakšsistēmā šīs iepirkuma procedūras sadaļā publicēto formu (Nolikuma 4.pielikums), jāiesniedz informācija par apakšuzņēmējiem un tiem nododamā Piegādes apjomu, ja tā vērtība ir vismaz 10 000 euro.
7.8. Pretendents var iesniegt Eiropas vienoto iepirkuma procedūras dokumentu (ESPD). Ja pretendents izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un pretendenta norādīto apakšuzņēmēju, kura Piegādes vērtība ir vismaz 10 000 euro:
7.8.1. Iesniedzot ESPD, pretendents vadās no PIL 49.panta regulējuma. Piegādātāju apvienība iesniedz atsevišķu ESPD par katru tās dalībnieku;
7.8.2. ESPD veidlapas paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu ESPD un tā ir pieejama interneta vietnē http://espd.eis.gov.lv/;
7.8.3. Iesniedzot ESPD pretendents aizpilda ESPD II-IV daļu.
7.9. Ja pretendents ir personu grupa vai personālsabiedrība (vai pretendents piesaista personas, uz kuru iespējām tas balstās), 7.punktā minētie dokumenti jāiesniedz par visiem personu grupas vai personālsabiedrības dalībniekiem (vai personām, uz kuru iespējam tas balstās) tādā apjomā, kādā attiecīgais dalībnieks (vai personas, uz kuru iespējam tas balstās) piedalās pretendenta kvalifikācijas apliecināšanā.
7.10. Pretendentam jāiesniedz aizpildīts Apliecinājums atbilstoši iepirkuma Nolikuma 5.pielikuma formai, kurā iekļauta informācija atbilstoši Padomes regulas (ES) 2022/576, ar kuru groza Regulu (ES) Nr. 833/2014 5.k.panta 1.punktam.
7.11. Pretendentam jāiesniedz Ārvalstīs reģistrēto personu sarakstu (saskaņā ar Nolikuma 6.pielikumu), norādot pretendentu un tā amatpersonas – personu, kura ir pretendenta valdes vai padomes loceklis; patiesā labuma guvējs; personu, kurai ir izšķirošā ietekme; pārstāvēttiesīgā persona vai prokūrists; vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu/dzimšanas datus un izcelsmes valsti. Minētā informācija iesniedzama arī par apakšuzņēmēju; personu apvienības, personālsabiedrības biedru; un personu, uz kuru iespējām pretendents balstās savas kvalifikācijas apliecināšanai, amatpersonām.

7.12. Tehniskais piedāvājums atbilstoši piedāvājuma formai. 
7.12.1. Pretendents iesniedz tehnisko piedāvājumu atbilstoši e-konkursu apakšsistēmā šīs iepirkuma procedūras sadaļā publicētajai formai (Nolikuma 7.pielikums), aizpildot attiecīgos laukus, tādejādi apliecinot sava piedāvājuma atbilstību Tehniskajā specifikācijā noteiktajām prasībām.
7.12.2. E-konkursu apakšsistēmā šīs iepirkuma procedūras sadaļā pretendenta ievadītājai informācijai ir jāsakrīt ar Tehniskajā piedāvājumā norādīto informāciju. Ja Tehniskajā piedāvājumā un e-konkursa apakšsistēmas prasību pozīcijās tiks norādīta pretrunīga informācija, Komisija to uzskatīs par piedāvājuma variantiem un izslēgs pretendentu no turpmākas dalības konkursā, jo Konkursā, saskaņā ar Nolikuma 3.5.7.apakšpunktu piedāvājuma variantus nav atļauts iesniegt. 
7.12.3. Tehniskajam piedāvājumam jāpievieno:
7.12.3.1. ražotāja vai tā autorizēta pārstāvja apliecinoši dokumenti, kas ļauj pretendentam nodrošināt tā piedāvātās preces izplatīšanu un servisa pakalpojumus Latvijas Republikas teritorijā vai Eiropas Savienībā.  Ja iesniegti ražotāja autorizēta pārstāvja izsniegti apliecinoši dokumenti, tad tie ir jāpapildina ar ražotāja izdotu dokumentu, kas apliecina šī autorizētā pārstāvja tiesības nodot pilnvarojumu trešajām pusēm ražotāja produkta izplatīšanai un servisa pakalpojumu nodrošināšanai.
7.12.3.2. apliecinājums par to, ka tā rīcībā ir ne mazāk kā 1 (viens) servisa inženieris, kurš ir ražotāja vai ražotāja pilnvarotas pārstāvniecības apmācīts un sertificēts piedāvātās Preces garantijas remonta un apkopes pakalpojumu veikšanā Eiropas Savienībā, tajā skaitā Latvijas Republikas teritorijā. Pretendents pievieno ražotāja vai ražotāja pilnvarotas pārstāvniecības izsniegtu apmācības dokumentu vai ražotāja apliecinājuma kopiju.
7.12.3.3. ražotāja izdotas atbilstības deklarācijas (Declaration of Conformity) dokumenta kopija, kurā ir norādes par Preces atbilstību ES prasībām (CE marķējums).
7.12.3.4. Parametru atbilstību pamatot ar norādi uz pavadošo dokumentu (informatīvie materiāli), kas apliecina Preces atbilstību tehniskajai specifikācijai. Informatīvajos materiālos pretendents atzīmē, uz kuru iepirkuma tehniskās specifikācijas pozīciju pievienotā informācija attiecināma, norādot atsauci tehniskajā piedāvājumā uz konkrēto lapaspusi.
7.12.3.5. ražotāja, vai akreditētas laboratorijas izsniegts iekārtas kalibrēšanas sertifikāts, kura atlikušais derīguma termiņš nedrīkst būt īsāks par 12 mēnešiem.
7.12.3.6. apliecinājums par to, ka Prece nav Krievijas un Baltkrievijas izcelsmes prece. 

7.13. Finanšu piedāvājums atbilstoši piedāvājuma formai.
7.13.1. Pretendents iesniedz Finanšu piedāvājumu atbilstoši e-konkursu apakšsistēmā šīs iepirkuma procedūras sadaļā publicētajai formai (Nolikuma 8.pielikums), aizpildot atbilstošās Finanšu piedāvājuma Word formas šūnas kolonnas ailes. Pretendents, sagatavojot Finanšu piedāvājumu publicētajās veidlapās nedrīkst veikt izmaiņas minēto veidlapu struktūrā, t.sk. dzēst vai pievienot kolonnas, dzēst vai izmainīt rindās vai kolonnās iestrādātās aprēķinu formulas. 
7.13.2. E-konkursu apakšsistēmā šīs iepirkuma procedūras sadaļā pretendenta ievadītajai informācijai ir jāsakrīt ar Finanšu piedāvājumā norādīto informāciju. Ja Finanšu piedāvājumā un e-konkursa apakšsistēmas prasību pozīcijās tiks norādīta pretrunīga informācija, Komisija to uzskatīs par piedāvājuma variantiem un izslēgs Pretendentu no turpmākas dalības iepirkumā, jo iepirkumā, saskaņā ar Nolikuma 3.5.7.apakšpunktu piedāvājuma variantus nav atļauts iesniegt.
7.13.3. Cenas jānorāda Euro valūtā (EUR), 1 (vienas) vienības cenu noapaļojot līdz 2 (divām) zīmēm aiz komata, iekļaujot visus nodokļus, nodevas un nepieciešamās administratīvās izmaksas un nodokļus (izņemot PVN), tai skaitā transporta izdevumus. 
7.13.4. Pretendentam, sagatavojot un iesniedzot piedāvājumu, jāņem vērā visi iespējamie sadārdzinājumi un jānosaka cena, par kādu Preces tiks piegādātas visa Līguma darbības laikā.
7.13.5. Iepirkuma cena netiks pārskatīta, ja, slēdzot līgumu vai Līguma izpildes laikā, izrādīsies, ka pretendents cenā nav iekļāvis kādas no izmaksām.

8. Piedāvājumu vērtēšanas kārtība
8.1. Komisija atlasa pretendentus (piedāvājumus) vairākos posmos, katrā nākamajā vērtējot tikai tos pretendentus, kuri nav noraidīti iepriekšējā posmā, saskaņā ar izvirzītajām prasībām, t.sk. noformējumam, kas var ietekmēt piedāvājuma būtību vai tā tiesiski saistošo raksturu pretendentam, kvalifikācijas prasībām, pārbauda piedāvājumu atbilstību Nolikumā un Tehniskajā specifikācijā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju.
8.1.1. Komisija pieņem pamatotu lēmumu par katra piedāvājuma noformējuma atbilstību 3.5.apakšpunktā noteiktajām noformējuma un iesniegšanas prasībām. 
8.1.2. Komisija vērtē pretendentu atlases dokumentus saskaņā ar Nolikuma 6. un 7.punktu, lai pārliecinātos, vai pretendents atbilst Nolikumā noteiktajām pretendentu atlases un minimālajām kvalifikācijas prasībām. 
8.1.3. Komisija pārbauda pretendentu iesniegto tehnisko piedāvājumu atbilstību Nolikuma 7.19.apakšpunkta prasībām un Tehniskajai specifikācijai. Pretendenta piedāvājums tiks noraidīts, ja tajā tiks iekļautas Krievijas Federācijas un Baltkrievijas Republikas izcelsmes preces, vai arī preces, kuru piegādei vai izmantošanai piemērojami starptautisko un nacionālo sankciju ierobežojumi.
8.1.4. Piedāvājums, kas neatbilst tehniskās specifikācijas prasībām, tiek izslēgts no turpmākās dalības iepirkumā.
8.1.5. Komisija pārbauda pretendentu iesniegto Finanšu piedāvājumu atbilstību Nolikuma 7.13.apakšpunkta prasībām, kā arī pārbauda, vai pretendentu Finanšu piedāvājumos nav aritmētisko kļūdu. Konstatējot aritmētisku kļūdu, Komisija to labos un turpinās piedāvājumu vērtēšanu atbilstoši PIL 41.panta devītās daļas noteikumiem.
8.2. Par pretendentu, kuram būtu piešķiramas iepirkuma līguma slēgšanas tiesības, Komisija atzīs to pretendentu, kura piedāvājums, atbildīs Pasūtītāja noteiktajām prasībām, un kurš būs iesniedzis saimnieciski visizdevīgāko piedāvājumu.
8.3. Par saimnieciski visizdevīgāko piedāvājumu Komisija atzīst to piedāvājumu, kurš būs iesniedzis Finanšu piedāvājumu ar viszemāko cenu EUR bez PVN.
8.4. Vērtējot piedāvājumus, Komisija ņem vērā piedāvātās cenas bez PVN ar 2 (diviem) cipariem aiz komata.
8.5. Ja vairākiem Pretendentiem būs vienādas cenas, Komisija veiks izlozi. Par izlozes norisi (datumu un laiku), katrs izlozes dalībnieks tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem. 
8.6. Attiecībā uz pretendentu, kuram būtu piešķiramas līguma slēgšanas tiesības, ja pretendents sākotnēji ir iekļāvis piedāvājumā ESPD un ja pretendentu un to piedāvājumu atbilstības pārbaudē pretendentam nav pieprasīti visi pretendentu kvalifikācijas dokumenti, Komisija pārbaudīs ESPD norādīto informāciju 5 (piecu) darba dienu laikā, lūdzot iesniegt dokumentus, kas apliecina atbilstību kvalifikācijas prasībām.
8.7. Ja pretendents ir sniedzis nepatiesu informāciju vai vispār nav sniedzis pieprasīto informāciju, Komisija izslēgs pretendentu, kuram būtu piešķiramas līguma slēgšanas tiesības no turpmākas dalības Konkursā, pamatojoties uz PIL 42.panta otrās daļas 14.punktu.
8.8. Ja Nolikuma 8.7.apakšpunktā norādītajā kārtībā pretendentu izslēgs no dalības Konkursā, tad attiecībā uz nākamo pretendentu, kuram būtu piešķiramas vispārīgās vienošanās un līguma slēgšanas tiesības, Komisija pārbaudīs ESPD norādīto informāciju 5 (piecu) darba dienu laikā, lūdzot iesniegt dokumentus, kas apliecina atbilstību kvalifikācijas prasībām.
8.9. Par pretendentu, kuram būtu piešķiramas līguma slēgšanas tiesības, Komisija pārbaudīs vai uz Pretendentu, personālsabiedrības biedru, ja Pretendents ir personālsabiedrība, vai personām, uz kuras spējām Pretendents balstās, vai apakšuzņēmēju, kura Piegādes vērtība ir  vismaz  10 000 euro, nav attiecināmi PIL 42.panta otrajā daļā minētie izslēgšanas gadījumi, atkarībā no pārbaudes rezultātiem, Komisija rīkosies kā noteikts PIL 42.pantā, ievērojot Publisko iepirkumu likuma pārejas noteikumus, kas saistīti ar 2026. gada 9. jūnija grozījumiem.
8.10. [bookmark: _Hlk156916954]Ja Pasūtītājs konstatēs, ka apakšuzņēmējs, kura Piegādes vērtība ir vismaz 10 000 euro, atbilst PIL 42.panta otrajā daļā minētajam izslēgšanas gadījumam, Pasūtītājs pieprasīs, lai pretendents nomaina attiecīgo personu 10 darbdienu laikā pēc pieprasījuma nosūtīšanas dienas, pret Nolikuma 7.8.apakšpunktā noteiktajām prasībām atbilstošu apakšuzņēmēju vai personu, uz kuras spējām balstīties.’
8.11. Ja pasūtītājs konstatēs, ka persona, uz kuras spējām pretendents balstās, atbilst PIL 42.panta otrajā daļā minētajam izslēgšanas gadījumam, Pasūtītājs pieprasīs, lai pretendents nomaina attiecīgo personu 10 darbdienu laikā pēc pieprasījuma nosūtīšanas dienas, pret Nolikuma 7.7.apakšpunktā noteiktajām prasībām atbilstošu personu, uz kuras spējām balstīties. 
8.12. Gadījumā, ja uz pretendentu, kurš ir personālsabiedrība vai personālsabiedrības biedrs, attiecas kāds no PIL 42.panta otrajā daļā minētajiem izslēgšanas gadījumiem, pretendents norāda to piedāvājumā, t.sk. ESPD un, ja tiek atzīts par tādu, kuram būtu piešķiramas iepirkuma līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Ja pretendents neiesniedz skaidrojumu un pierādījumus, komisija izslēdz attiecīgo pretendentu no dalības iepirkuma procedūrā kā atbilstošu PIL 42.panta otrajā daļā minētajam izslēgšanas gadījumam. Komisija, izvērtējot iesniegtos skaidrojumus, rīkosies kā noteikts PIL 43.pantā.
8.13. Ja izraudzītais pretendents neiesniegs šīs Nolikuma nodaļas un PIL kārtībā norādītos dokumentus Komisijas norādītajā termiņā, Komisija to izslēdz no dalības Konkursā un par pretendentu, kuram būtu piešķiramas līguma slēgšanas tiesības, izvēlas nākamo pretendentu, kurš ir saimnieciski visizdevīgākais piedāvājums, un pārbaudīs Nolikuma 8.punktā minēto informāciju.
8.14. Komisija pārbaudīs vai uz Pretendentu, kuram būtu piešķiramas līguma slēgšanas tiesības, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Pārbaudi veiks atbilstoši Starptautisko un Latvijas Republikas nacionālo sankciju likuma 11.1 pantam. Atkarībā no pārbaudes rezultātiem, Komisijai ir tiesības Pretendentu izslēgt no dalības līguma slēgšanas tiesību piešķiršanas. 
8.15. Pasūtītājs attiecībā uz ārvalstī reģistrētu pretendentu, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, kurā norādītas Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas par pretendentu, tai skaitā ziņas par šāda pretendenta patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.

9. Lēmuma pieņemšana, paziņošana, iepirkuma līguma slēgšana
9.1. Komisija informē visus pretendentus par iepirkumā pieņemto lēmumu normatīvajos aktos noteiktajā kārtībā.
9.2. Komisija, informējot par iepirkuma līguma slēgšanas tiesību piešķiršanu, ir tiesīga neizpaust konkrēto informāciju, ja ar to var kaitēt sabiedrības interesēm vai tādējādi tiktu pārkāptas pretendenta likumīgās komerciālās intereses vai godīgas konkurences noteikumi. Pretendentam piedāvājumā jānorāda, kura informācija piedāvājumā satur komercnoslēpumu vai konfidenciālu informāciju (ja attiecināms).
9.3. Pretendentam, kuram ir piešķirtas iepirkuma līguma slēgšanas tiesības iepirkuma līgums ir jāparaksta 5 darba dienu laikā pēc tā saņemšanas.

10. [bookmark: _Toc243284114][bookmark: _Toc482707354]Pretendenta tiesības un pienākumi
10.1. Pretendenta tiesības:
10.1.1. apvienoties personu apvienībā ar citiem pretendentiem un iesniegt vienu kopēju piedāvājumu;
10.1.2. izmantot citas PIL noteiktās tiesības;
10.1.3. pirms piedāvājumu iesniegšanas termiņa beigām grozīt vai atsaukt iesniegto piedāvājumu, jebkurš pretendenta paziņojums par izmaiņām pretendenta piedāvājumā vai piedāvājuma atsaukšana, tiek sagatavots, noformēts un iesniegts saskaņā ar Nolikuma prasībām;
10.1.4. piedalīties piedāvājumu atvēršanas sanāksmē.

10.2. Pretendenta pienākumi:
10.2.1.	sagatavot piedāvājumu atbilstoši Nolikuma prasībām;
10.2.2.	sniegt patiesu informāciju;
10.2.3.	savlaicīgi sniegt atbildes uz komisijas pieprasījumiem par papildu informāciju, kas nepieciešama piedāvājumu vērtēšanai;
10.2.4.	segt visas izmaksas, kas saistītas ar piedāvājuma un tajā iekļauto dokumentu sagatavošanu un iesniegšanu;
[bookmark: _Toc232946291][bookmark: _Toc242525966][bookmark: _Toc242526169][bookmark: _Toc482707355]10.2.5.	iesniegt tikai vienu piedāvājumu.

11. Komisijas tiesības un pienākumi
11.1.Komisijas tiesības:
11.1.1. pārtraukt Konkursu jebkurā tā stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem pretendentiem; 
11.1.2. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu vērtēšanai un salīdzināšanai; 
11.1.3. lemt par piedāvājuma noformējuma atbilstību Nolikumā minētajām prasībām; 
11.1.4. labot aritmētiskās kļūdas pretendentu finanšu piedāvājumos; 
11.1.5. pieprasīt pretendentam uzrādīt dokumenta oriģinālu vai notariāli apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu; 
11.1.6. pieaicināt ekspertus pretendentu atlasē, piedāvājumu atbilstības pārbaudē un vērtēšanā; 
11.1.7. izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar Pasūtītāju, ievērojot Ministru kabineta 2017.gada 28.februāra noteikumu Nr.107  “Iepirkumu procedūru un metu konkursu norises kārtība” 23.punktā noteikto;
11.1.8. veikt citas darbības, kas izriet no šī Nolikuma un iepirkuma procesu reglamentējošiem normatīvajiem aktiem; 
11.1.9. izvērtēt vai piedāvājums nav nepamatoti lēts, saskaņā ar PIL 53.pantā noteikto.

11.2. [bookmark: _Toc59334740][bookmark: _Toc61422150][bookmark: _Toc115057222][bookmark: _Toc115057748][bookmark: _Toc167615570]Komisijas pienākumi:
11.2.1. nodrošināt Konkursa procedūras norisi un dokumentēšanu;
11.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
11.2.3. pēc ieinteresēto personu pieprasījuma, normatīvajos aktos noteiktajā kārtībā sniegt informāciju par Nolikumu;
11.2.4. vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par Konkursa izbeigšanu, neizvēloties nevienu piedāvājumu;
11.2.5. piedāvājumu atbilstības pārbaudi un izvēli veikt ievērojot PIL 41.pantā noteikto.

12. Noslēguma noteikumi
Ja Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

13. NOLIKUMA PIELIKUMI:
[bookmark: _Hlk179395897]1.	Tehniskā specifikācija;
2.	Pieteikums dalībai atklātā konkursā (forma);
3.	Apliecinājums par neatkarīgi izstrādātu pieteikumu (forma);
4.	Informācija par apakšuzņēmējiem (forma);
5.	Apliecinājums, Regula (forma);
6. 	Ārvalstīs reģistrēto personu saraksts (forma);
[bookmark: _Hlk180101613]7.	Tehniskais piedāvājums (forma);
8. 	Finanšu piedāvājums (forma);
9.	Līguma projekts.
2

